****

**ĶEGUMA PILSĒTAS SVĒTKI**

**Konkurss**

**“Ķeguma Dižmeistars 2025”**

**NOLIKUMS**

Organizētājs: Biedrība “Esi aktīvs, radošs un izzinošs!”, Ķeguma Tautas nams un Ķeguma pilsētas pārvalde.

1. **Konkursa mērķis:** popularizēt ēdienu gatavošanu, to saglabāšanu ziemai, veicināt to tālāk nodošanu nākamajām paaudzēm.
	1. Popularizēt ēdienu gatavošanu mājas apstākļos;
	2. Izstrādāt jaunas vai uzlabot mājās gatavotu ēdienu receptes, kuru sastāvā izmantoti Latvijas ražotie produkti;
	3. Pilnveidot savu prasmi un zināšanas, popularizēt novadu godu saimnieču/ saimnieku un mājsaimnieču pieredzi un tradīcijas;
	4. Iesaistīt un sadarboties ar mācību iestāžu audzēkņiem un pasniedzējiem, latvisko tradīciju turpinātājiem nākotnē.
2. **Konkursa dalībnieki:** konkursā aicināti piedalīties ikviens Ķeguma pilsētas iedzīvotājs, kurš nodarbojas ar dažādu ēdienu mājās pagatavošanu. Viens konkursa dalībnieks var piedalīties ar vienu pārtikas vai ne alkahola izstrādājumu ( piemēram, marinēti gurķīši, kvass utt).
3. **Konkursa norises laiks un vieta:** Konkurss notiks 2025. gada 31.maijā no plkst. 11.00 Ķeguma parkā pie Ķeguma Tautas nama, Ogres novadā.
4. **Pieteikums konkursam:** pieteikums dalībai konkursā jāraksta brīvā formā, īsumā pastāstot par sevi, par ēdiena recepti un konkursam pieteikto produkta nosaukumu. Pieteikums jāiesūta līdz 2025. gada 29. maijam uz e-pastu vita.skutele@ogresnovads.lv, telefona numurs: 24423322.
5. **Konkursa apraksts un norises kārtība:**
	1. Konkursa dalībnieks ierodas uz konkursa vietu, ar mājās pagatavotu ēdienu vai dzērienu.
	2. Ēdiena izmēru dalībnieks izvēlas pēc saviem ieskatiem.
	3. Ēdiens ir jāsagriež mazos gabaliņos, lai apmeklētāji to varētu nogaršot.
	4. Dzēriens ir jāsalej mazās glāzītēs, lai katrs varētu pagaršot no tīras glāzītes.
	5. Konkursa laikā katrs dalībnieks prezentē savu produktu.
	6. Konkursa dalībnieki var tikt fotogrāfēti un fotogrāfijas var tikt izmantotas publicitātes nolūkos.
6. **Konkursa vērtēšana:**
	1. Konkursā pieteikto pārtikas produktu vērtēs ikviens garāmgājējs un Ķeguma Pilsētas svētku apmeklētājs.
	2. Katram tiks dota iespēja nobalsot par visgardāko produktu.
	3. Balsojuma lapiņas tiks saskaitītas un noteikts uzvarētājs.
7. **Apbalvošana:** ap plkst. 12:30 norises vietā.
	1. Visi konkursa dalībnieki saņems balvas par piedalīšanos konkursā.
	2. Konkursa 1. vietas ieguvējs saņems rīkotāju, atbalstītāju sarūpētu balvu.